יצחק שמואלי

יצחק שמואלי (1941 – 1994) היה פסל, צייר ומעצב ישראלי.

==קורות חייו==

פיגוע אוטובוס הדמים, 1982]]
שמואלי נולד בבגדאד שבעיראק, שמיני למשפחה של עשרה ילדים. אביו, אהרון מועלם, היה מנהל בית ספר ודמות ידועה בבגדאד. אמו, ויקטוריה, הייתה נצר של משפחת שלמה-דוד. משפחתו עלתה לישראל ב-1950, והתיישבה בבת ים. שמואלי למד בפנימיית נווה הדסה. בגיל 16 עזב את בית הספר ועבר לגור עם דייגים בחוף אילת, שם החל לצייר.

הוא שירת בחיל הים, שם חבר למפקדו המשורר איתן איתן ממושבת כנרת, חברות שנמשכה עד סוף חייהם. לאחר סיום שירותו צבאי הפליג בצי הסוחר במשך ארבע שנים. בכל המקום שספינתו עגנה, ביקר בגלריות ומוזיאונים במטרה להבין וללמוד על תרבויות שונות, ובכך לפצות על שהחסיר בחינוך פורמלי.

באחד הימים, כאשר ספינתו עגנה באילת, פגש את צוות הסרטה של "חור בלבנה" והצטרף אליהם כניצב. מפגש זה עם אנשי הבוהמה התל האביבית הוביל אותו לבית הקפה הידוע כסית, שם התוודע לאמנים כגון אורי זוהר, שמוליק קראוס, יצחק דנציגר, אלכסנדר פן, יגאל תומרקין, חיים חפר, איצ'ה ממבוש, דן בן אמוץ, עמוס קינן, אורי ליפשיץ ועוד רבים אחרים. בכסית הציג ציור שמן מופשט שפתח לו את הדרך לתערוכה קבוצתית של אמנים צעירים בבית הלנה רובינשטיין בשנת 1965, את התערוכה אצר חיים גמזו.

באותה שנה הכיר את חייקה, ציירת ומעצבת במשרד האדריכלים אריה שרון. הם נישאו ונולדו להם שלושה ילדים: ערן (צייר), יעל (ציירת, פסלת, מעצבת) והד (פסל). הוא החל לפסל בחצר הבית ששכרו בבת ים, ובתום מלחמת ששת הימים עברו לתל אביב. סדנת הפיסול שהקים ברחוב בן-יהודה 154, הייתה מוקד עלייה לרגל לאמנים צעירים.
בשנת 1975 עזבו את תל אביב כדי להשתקע בעין הוד.

הסקרנות הטבעית ופתיחות מחשבתית הובילו אותו לחפש פתרונות יצירתיים, כך המציא רשת פלסטיק למטרות הגנה בים, פיתוח עליו רשם פטנט. אותה רשת שימשה גם לבניית פארקים לילדים.

משנת 1965 עד 1994, תכנן והקים מעל מאה פסלים סביבתיים. משנת 1994 ועד 1998 הוזמנו וניבנו באתרים שונים בארץ 12 פסלים סביבתיים על פי דגמים שהוא השאיר בסדנתו.

==תערוכות (רשימה חלקית)==
* 1965 – תערוכה קבוצתית, ביתן הלנה רובינשטיין לאמנות בת זמננו.
* 1969 – תערוכת יחיד, גלריה ישראליס, תל אביב.
* 1970 – תערוכה קבוצתית, בית המהנדס, תל האביב.
* 1970 – תערוכה קבוצתית, בנייני האומה, ירושלים.
* 1972 – תערוכה קבוצתית, מוזיאון ישראל, ירושלים.
* 1985 – תערוכה קבוצתית, מסוף ניצנה.
* 1990 – תערוכה קבוצתית "אבני הדרך", המוזיאון הפתוח תפן.
* 1990 – הביאנלה לפיסול, עין הוד.
* 1996 – תערוכה הקבוצתית, המוזיאון הימי הלאומי, חיפה (לצד סבינה מנדל וציירים נוספים)

==מיצגים==
* 1972 – משחקי פיסול, כיכר רבין, תל אביב.
* 1975 – "תנודות", מיצג אקולוגי, חוף הילטון, תל אביב.
* 1982 – מניפסט "חללים" נגד מלחמת לבנון הראשונה, שדות קיבוץ געש.

==עבודות סביבתיות (רשימה חלקית)==
* 12 פסלים, המוזיאון הפתוח תפן
* פסל ל"אינטל", מת"מ, חיפה
* קיר פיסולי בכניסת בניין "ויזה", גבעתיים
* גן פסלים, פארק הושעיה
* גן פסלים, קניון הגאולוגי, קריית שמונה
* פסלי מים, כיכר אורדעה, רמת גן
* פסלי מים, מגדלי התאומים, רמת גן
* פסלי מים, פירמידה, עכו
* פסלי מים, נהריה
* שער, טיילת לואי, חיפה
* פסלי מים, כיכר סוקולוב, חולון

==אנדרטאות (רשימה חלקית)==
* אנדרטה לזכר חללי פיגוע כביש החוף בצומת הגלילות.
* אנדרטה לזכר לוחמי הגטאות, שדרות.
* פסל לזכרו של טייס, קיבוץ מעיין צבי.

==פרסים==

פרס ראשון, תחרות יד ושם.
שני פרסים, תחרות לעבודות ציבוריות שמומנו על ידי משרד הבינוי והשיכון והמועצה לארץ ישראל היפה.

==עיצובים לפסלים קטנים==
*פרס לחשיבה יוצרת המוענק כל שנה על ידי מפקד חיל ים.
*פרס חידון התנ"ך העולמי.

==גלריה==
<gallery caption="" widths="150px" heights="150px" perrow="4">
קובץ:PikiWiki Israel 17378 Fountain in Independence Square in Netanya.JPG|מזרקת חבצלת החוף בכיכר העצמאות, נתניה
קובץ:PikiWiki Israel 5190 holocaust memorial in sderot.jpg|אנדרטת השואה, שדרות
קובץ:PikiWiki Israel 7535 regiment 128 memorial.jpg|אנדרטת גדוד 128, צוחר
קובץ:PikiWiki Israel 6642 louis promenade in haifa.jpg|שער, טיילת לואי, חיפה
</gallery>

== קישורים חיצוניים ==

* [https://web.archive.org/web/20120901035300/http://www.ein-hod.org/artist.asp?GalleryID=108 יצחק שמואלי], באתר אמני עין הוד
* מיכאל יעקובסון, [http://michaelarch.wordpress.com/2013/01/09/%D7%A1%D7%99%D7%91%D7%95%D7%91-%D7%91%D7%90%D7%A0%D7%93%D7%A8%D7%98%D7%94-%D7%9C%D7%90%D7%95%D7%98%D7%95%D7%91%D7%95%D7%A1-%D7%94%D7%93%D7%9E%D7%99%D7%9D/ תמונות וסקירה על האנדרטה לפיגוע כביש החוף], אתר 'חלון אחורי', 7 בינואר 2013

קטגוריה:אמנים ישראלים
קטגוריה:פסלים ישראלים
קטגוריה:מעצבים ישראלים
קטגוריה:ישראלים שנולדו ב-1941
קטגוריה:ישראלים שנפטרו ב-1994
קטגוריה:עין הוד: אישים